വര്ഗീയ വിദ്വേഷം ഉണ്ടാക്കാന് ശ്രമിക്കുന്നവരെ നിര്ദാക്ഷണ്യം നേരിടണം കടുപ്പിച്ച് മുഖ്യമന്ത്രി തിരുവനന്തപുരം: സമൂഹ മാധ്യമങ്ങളിലുള്പ്പെടെ വര്ഗീയ പരാമര്ശങ്ങള് പടര്ത്തുന്നവര്ക്കെതിരെ കര്ശന നടപടിയെന്ന് മുഖ്യമന്ത്രി പിണറായി വിജയന്. വര്ഗീയ വിഭജനവും വിദ്വേഷവും ഉണ്ടാക്കാന്ശ്രമിക്കുന്നവരെ നിര്ദാക്ഷണ്യം നേരിടണമെന്ന് ചീഫ് സെക്രട്ടറിയും ഡി.ജി.പിയും ഉള്പ്പെടെയുള്ള ഉന്നത ഉദ്യോഗസ്ഥര് പങ്കെടുത്ത യോഗത്തില് മുഖ്യമന്ത്രി നിര്ദ്ദേശം നല്കി. വര്ഗീയത പരത്തുന്ന സാമൂഹിക മാധ്യമ പ്രചരണങ്ങളെ കര്ശനമായി നേരിടും. വിഷലിപ്തമായ പ്രചരണം നടത്തുന്നവരെ പിടികൂടി നിയമത്തിന് മുന്നിലെത്തിക്കാന് പ്രത്യേക ശ്രമം വേണമെന്നും മുഖ്യമന്ത്രി നിര്ദ്ദേശിച്ചു. മതനിരപേക്ഷ പാരമ്ബര്യവും മത സാഹോദര്യവും നിലനില്ക്കുന്ന സംസ്ഥാനമാണ് കേരളം. കേരളത്തിന്റെ ഈ പൊതുസ്വഭാവവും സവിശേഷതയും തകര്ക്കാനുള്ള ബോധപൂര്വമായ ശ്രമമാണ് ചില കോണുകളില് നിന്ന് ഉണ്ടാകുന്നതെന്നും മുഖ്യമന്ത്രി പറഞ്ഞു.